KOMMISSIONENS BESLUTNING

af 24. juni 1999

om ændring af beslutning 1999/363/EF og 1999/389/EF vedrørende beskyttelsesforanstaltninger over for dioxinforurenede produkter

(meddelt under nummer K(1999) 1832)

(EØS-relevant tekst)

(1999/419/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 9, stk. 4,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(3), senest ændret ved direktiv 92/118/EØF, særlig artikel 10, stk. 4, og

ud fra følgende betragtninger:

(1) Efter at have modtaget oplysninger om dioxinforurening af produkter af fjerkræ, kvæg og svin vedtog Kommissionen beslutning 1999/363/EF af 3. juni 1999 om beskyttelsesforanstaltninger over for animalske produkter til konsum eller foderbrug, som er forurenet med dioxiner(4), ændret ved beslutning 1999/390/EF(5), og beslutning 1999/389/EF af 11. juni 1999 om beskyttelsesforanstaltninger over for dioxinforurenede produkter til konsum, der er fremstillet på basis af kvæg eller svin, og om ophævelse af beslutning 1999/368/EF(6), ændret ved beslutning 1999/390/EF;

(2) i henhold til beslutning 1999/363/EF og 1999/389/EF har medlemsstaterne indført restriktioner over for de produkter, som disse beslutninger gælder for; det viser sig at være vanskeligt at finde ud af, hvor visse belgiske produkter helt nøjagtigt hidrører fra, især produkter, der er fremstillet på basis af tamfjerkræ, som er produceret i perioden fra 15. januar 1999 til 1. juni 1999, og produkter, der er fremstillet på basis af kvæg eller svin, som er produceret i perioden fra 15. januar 1999 til 3. juni 1999; de belgiske myndigheder er villige til at acceptere, at medlemsstaterne sender disse produkter tilbage i henhold til artikel 7 i direktiv 89/662/EØF; der bør fastsættes særlige strenge regler for den procedure, der skal følges, når produkterne sendes tilbage til Belgien, for at sikre, at de ikke kan vende tilbage til fødevare- eller foderkæden, før de er blevet kontrolleret for, om de er sikre;

(3) ved artikel 15 i Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet(7) fastsættes der særlige regler for genindførsel af sendinger af EF-produkter, som er afvist af et tredjeland;

(4) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomite -

VEDTAGET FØLGENDE BESLUTNING:

Artikel 1

I beslutning 1999/363/EF foretages følgende ændringer:

1) Som artikel 3a og 3b indsættes følgende: "Artikel 3a

1. Som en undtagelse fra artikel 3, femte led, kan medlemsstaterne i overensstemmelse med artikel 7 i direktiv 89/662/EØF sende produkter af belgisk oprindelse, som er nævnt i artikel 1, stk. 1, litra A, og som er produceret i perioden fra den 15. januar til den 1. juni 1999, tilbage til Belgien, hvis det ikke har været muligt at spore den nøjagtige belgiske oprindelsesbedrift, og produkterne ikke er blevet analyseret for dioxin.

2. Stk. 1 gælder kun, hvis følgende betingelser er opfyldt:

a) Belgien skal have givet skriftlig tilladelse til tilbagesendelse af produkterne med oplysning om den nøjagtige adresse på den virksomhed, produkterne skal sendes tilbage til, og om den kompetente enhed, der er omhandlet i artikel 1 i Kommissionens beslutning 91/398/EØF(8).

b) Produkterne skal være ledsaget af et officielt certifikat som vist i bilag C og af en kopi af det handelsdokument eller det sundhedscertifikat, der ledsagede produkterne fra Belgien til den pågældende medlemsstat.

c) Produkterne skal transporteres i containere eller køretøjer, der af de officielle myndigheder i medlemsstaten er plomberet på en sådan måde, at plomben brydes, når containeren eller køretøjet åbnes.

d) Produkterne skal transporteres direkte til den adresse, den officielle belgiske myndighed har angivet.

e) Medlemsstater, der sender produkter tilbage til Belgien, skal give den myndighed, der er kompetent med hensyn til virksomheden på bestemmelsesstedet, underretning om det tilbagesendte produkts oprindelsessted og bestemmelsessted via ANIMO-nettet med angivelse af de oplysninger, der er foreskrevet i bilaget til Kommissionens beslutning 91/637/EØF(9). ANIMO-meddelelsen skal indeholde følgende angivelse: 'Produkt, der tilbagesendes i henhold til artikel 3a i beslutning 1999/363/EF'.

f) Belgien giver via ANIMO-nettet myndighederne i den medlemsstat, der tilbagesender produkterne, bekræftelse på hver sendings ankomst.

g) Belgien sørger for, at de tilbagesendte produkter undergives restriktioner, indtil de destrueres på en af myndighederne godkendt måde, eller indtil det ved analyseresultater påvises, at produkterne ikke er dioxinforurenede.

h) Belgien fører fuldstændige fortegnelser som dokumentation for overholdelsen af denne artikel.

Artikel 3b

Belgien sørger for, at de produkter af belgisk oprindelse, der genindføres til Belgien fra tredjelande i overensstemmelse med artikel 15 i Rådets direktiv 97/78/EF(10), undergives restriktioner, indtil de destrueres på en af myndighederne godkendt måde, eller indtil det ved analyseresultater påvises, at produkterne ikke er dioxinforurenede.

Belgien fører fuldstændige fortegnelser som dokumentation for overholdelsen af denne artikel."

2) I bilagene indsættes den tekst, der er anført i bilag I til nærværende beslutning.

Artikel 2

I beslutning 1999/389/EF foretages følgende ændringer:

1) Som artikel 3a og 3b indsættes følgende: "Artikel 3a

1. Som en undtagelse fra artikel 3, tredje led, kan medlemsstaterne i overensstemmelse med artikel 7 i direktiv 89/662/EØF sende produkter af belgisk oprindelse, som er nævnt i artikel 1, stk. 1, litra A, og som er produceret i perioden fra den 15. januar til den 3. juni 1999, tilbage til Belgien, hvis det ikke har været muligt at spore den nøjagtige belgiske oprindelsesbedrift, og produkterne ikke er blevet analyseret for dioxin.

2. Stk. 1 gælder kun, hvis følgende betingelser er opfyldt:

a) Belgien skal have givet skriftlig tilladelse til tilbagesendelse af produkterne med oplysning om den nøjagtige adresse på den virksomhed, produkterne skal sendes tilbage til, og om den kompetente enhed, der er omhandlet i artikel 1 i Kommissionens beslutning 91/398/EØF(11)

b) Produkterne skal være ledsaget af et officielt certifikat som vist i bilag C og af en kopi af det handelsdokument eller det sundhedscertifikat, der ledsagede produkterne fra Belgien til den pågældende medlemsstat.

c) Produkterne skal transporteres i containere eller køretøjer, der af de officielle myndigheder i medlemsstaten er plomberet på en sådan måde, at plomben brydes, når containeren eller køretøjet åbnes.

d) Produkterne skal transporteres direkte til den adresse, den officielle belgiske myndighed har angivet.

e) Medlemsstater, der sender produkter tilbage til Belgien, skal give den myndighed, der er kompetent med hensyn til virksomheden på bestemmelsesstedet, underretning om det tilbagesendte produkts oprindelsessted og bestemmelsessted via ANIMO-nettet med angivelse af de oplysninger, der er foreskrevet i bilaget til Kommissionens beslutning 91/637/EØF(12). ANIMO-meddelelsen skal indeholde følgende angivelse: 'Produkt, der tilbagesendes i henhold til artikel 3a i beslutning 1999/389/EF'.

f) Belgien giver via ANIMO-nettet myndighederne i den medlemsstat, der tilbagesender produkterne, bekræftelse på hver sendings ankomst.

g) Belgien sørger for, at de tilbagesendte produkter undergives restriktioner, indtil de destrueres på en af myndighederne godkendt måde, eller indtil det ved analyseresultater påvises, at produkterne ikke er dioxinforurenede.

h) Belgien fører fuldstændige fortegnelser som dokumentation for overholdelsen af denne artikel.

Artikel 3b

Belgien sørger for, at de produkter af belgisk oprindelse, der genindføres til Belgien fra tredjelande i overensstemmelse med artikel 15 i Rådets direktiv 97/78/EF(13), undergives restriktioner, indtil de destrueres på en af myndighederne godkendt måde, eller indtil det ved analyseresultater påvises, at produkterne ikke er dioxinforurenede.

Belgien fører fuldstændige fortegnelser som dokumentation for overholdelsen af denne artikel"

2) I bilagene indsættes den tekst, der er anført i bilag II til nærværende beslutning.

Artikel 3

Medlemsstaterne tilpasser de foranstaltninger, de anvender i forbindelse med samhandelen, så de bringes i overensstemmelse med denne beslutning. De underretter straks Kommissionen herom.

Artikel 4

Denne beslutning er rettet til medlemsstaterne.

Udfærdiget i Bruxelles, den 24. juni 1999.

På Kommissionens vegne

Franz FISCHLER

Medlem af Kommissionen

(1) EFT L 395 af 30.12.1989, s. 13.

(2) EFT L 62 af 15.3.1993, s. 49.

(3) EFT L 224 af 18.8.1990, s. 20.

(4) EFT L 141 af 4.6.1999, s. 24.

(5) EFT L 147 af 12.6.1999, s. 29.

(6) EFT L 147 af 12.6.1999, s. 26.

(7) EFT L 24 af 30.1.1998, s. 9.

(8) EFT L 221 af 9.8.1991, s. 30.

(9) EFT 343 af 13.12.1991, s. 46

(10) EFT L 24 af 30.1.1998, s. 9.

(11) EFT L 221 af 9.8.1991, s. 30.

(12) EFT L 343 af 13.12.1991, s. 46.

(13) EFT L 24 af 30.1.1998, s. 9.

BILAG I

"BILAG C

>PIC FILE= "L_1999159DA.006303.EPS">

>PIC FILE= "L_1999159DA.006401.EPS">"

BILAG II

"BILAG C

>PIC FILE= "L_1999159DA.006503.EPS">

>PIC FILE= "L_1999159DA.006601.EPS">"